18 ΙΟΥΛΙΟΥ 2015
Έχεις ζητήσει ποτέ συγχώρεση από τον Θεό;
Είναι δύσκολη ερώτηση. Δεν νομίζω...
Είμαι θρησκευόμενο άτομο.
Αλλά έχεις ζητήσει συγχώρεση από τον Θεό;
Δεν νομίζω. Απλά προσπαθώ να τα πηγαίνω καλύτερα.
Δεν νομίζω. Πιστεύω...
Αν κάνω κάτι λάθος, απλά προσπαθώ να επανορθώσω.
Δεν συμπεριλαμβάνω τον Θεό σε αυτό.
Το 2016,
ο Νταγκ Κόου και ο γιος του, ο Τιμ Κόου, κι εγώ...
ήταν να πάμε να συναντήσουμε τον πρόεδρο Τραμπ στον Πύργο Τραμπ,
για να παρουσιάσουμε
την ιδέα του Πρωινού Εθνικής Προσευχής στον επόμενο πρόεδρο των ΗΠΑ.
Ο Νταγκ μπαίνει στο δωμάτιο
και λέει
"Έχω συναντήσει κάθε πρόεδρο από τον Αϊζενχάουερ.
Ο πρώτος που συνάντησα ήταν ο Αϊζενχάουερ,
δεν ήταν από την Ουάσινγκτον,
δεν ήταν πολιτικός. Μου τον θυμίζεις.
Θα σε ενθάρρυνα να χρησιμοποιήσεις το Πρωινό Προσευχής όπως ο Αϊζενχάουερ".
Σε μια εποχή φόβου και υστερίας,
οι Ηνωμένες Πολιτείες
προσπαθούν να ακολουθήσουν τον δρόμο του Πρίγκιπα της Ειρήνης.
Και τον ώθησε να το κάνει.
Ο κόσμος έχει προβλήματα,
αλλά εμείς θα τα λύσουμε, εντάξει;
Αυτό κάνω. Λύνω προβλήματα. Θα λύσουμε κι αυτά.
Προσευχηθήκαμε.
Όλοι στο δωμάτιο είχαν τα χέρια τους στον εκλεγμένο πρόεδρο.
Ας προσευχηθούμε μαζί.
Ο Νταγκ εμπνέει τεράστιο σεβασμό
λόγω της μακρόχρονης αφοσίωσής του.
Εδώ και δεκαετίες, ήταν εκείνος
η κεντρική φιγούρα.
Αυτό ήταν από τα τελευταία...
ταξίδια που έκανε.
Ίσως τρεις μήνες πριν μας αφήσει.
Είναι ένα κίνημα που ενώνεται
μέσω μικρών ομάδων αντρών
σε μια αόρατη οργάνωση,
με τις φιλοδοξίες τους
ενσαρκωμένες σε έναν άντρα.
Αν αυτός ο άντρας δεν είναι πλέον εκεί,
τι γίνεται;
ΜΙΑ ΠΡΩΤΟΤΥΠΗ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Κάθε έγνοια θα μείνει πίσω.
Και κάθε απογοήτευση θα χαθεί για πάντα.
Υιοθετήσαμε ένα πρόγραμμα για μια παγκόσμια πνευματική επίθεση.
Ξέρω, όπως ποτέ άλλοτε,
ότι είμαστε όλοι παιδιά του Θεού.
Μόνο ένα πράγμα μπορούμε να πάρουμε μαζί μας.
Αυτούς που οδηγήσαμε στον Σωτήρα.
Φοβηθείτε τον. Αγαπήστε τον.
Παραδώστε τον εαυτό σας ολοκληρωτικά.
Τότε θα γίνετε μαθητές Του.
Αυτό που ξεκινήσαμε...
θα το τελειώσουμε.
ΜΕΡΟΣ ΠΕΜΠΤΟ ΒΑΣΙΛΙΑΣ ΛΥΚΟΣ
Οι δραστηριότητες στην πρωτεύουσα του έθνους είναι καίριας σημασίας.
Ο πνευματικός παλμός αυτών των ομάδων δυναμώνει όλο και περισσότερο
και μερικοί άντρες γεννήθηκαν σε αυτό το Βασίλειο.
Εβδομαδιαίες συναντήσεις οργανώνονται από μέλη του Κογκρέσου των ΗΠΑ,
τμήματα της κυβέρνησης των ΗΠΑ, και πολιτειακές και δημοτικές κυβερνήσεις.
Αυτοί που μας εκπροσωπούν τόσο πιστά αξίζουν την ένθερμη στήριξή μας.
Η ιδέα διαδόθηκε στην ήπειρο
και άρχισαν να εμφανίζονται ομάδες πρωινών στο Σικάγο,
τη Βοστόνη, τη Φιλαδέλφεια και την Ουάσινγκτον.
Καθώς η ιδέα εξαπλώθηκε,
ηγέτες διαφόρων ειδών ενώθηκαν,
σε αναζήτηση απαντήσεων στα προβλήματά τους.
ΕΚΑΤΟΝΤΑΔΕΣ ΟΜΑΔΕΣ ΤΗΣ ΑΔΕΛΦΟΤΗΤΑΣ ΥΠΑΡΧΟΥΝ ΣΕ ΟΛΟ ΤΟΝ ΚΟΣΜΟ.
ΜΠΟΜΠ ΝΤΕΣΤΡΟ ΣΥΝΕΤΑΙΡΟΣ ΤΗΣ ΑΔΕΛΦΟΤΗΤΑΣ
Μέσω της συμμετοχής σας, μπήκατε σε μικρή ομάδα;
Ναι.
Πώς καταφέρατε να το κάνετε αυτό; Ήταν σχεδιασμένο ή...
Πώς θα γίνω μέλος της Αδελφότητας;
Ο τρόπος για να γίνεις
είναι να βρεις κάποιον στη γειτονιά σου, και σίγουρα θα βρεις κάποιον.
Υπάρχουν άνθρωποι παντού.
Ας πούμε ότι μένεις στο Γκρίνσμπορο.
Αν κάποιος με ρωτούσε, θα έλεγα
"Δεν ξέρω, κάτσε να δω αν υπάρχει κανείς στο Γκρίνσμπορο".
Μπαίνεις σε μια μικρή ομάδα
και αυτό ήταν.
Τα υπόλοιπα είναι στο χέρι σου.
ΟΜΑΔΑ ΣΕ ΚΑΘΕ ΠΟΛΗ ΤΗΣ ΠΟΛΙΤΕΙΑΣ
Ένα από τα πράγματα που ανακύπτουν όταν βλέπεις
αυτό το ανθεκτικό και παγκόσμιο κοινωνικό κίνημα
είναι, από τη μία, το τεράστιο μέγεθος του εγχειρήματος
και, από την άλλη, η έμφαση στις μικρές ομάδες.
Αυτές οι ομάδες είναι εργαλεία στρατολόγησης.
Σε ενθαρρύνουν να μοιραστείς τις προσωπικές σου σκέψεις
και αυτή η οικειότητα θα σε ενώσει με την Οικογένεια και τη σκέψη της.
Ανάλογα με το πόσες άκρες έχει η ομάδα σου,
ίσως σε καλέσουν σε Πρωινό Εθνικής Προσευχής.
Έτσι ευδοκιμεί η Οικογένεια.
ΑΠΑΓΟΡΕΥΤΗΚΕ ΣΤΟΥΣ ΣΚΗΝΟΘΕΤΕΣ ΝΑ ΚΑΤΑΓΡΑΨΟΥΝ ΤΙΣ ΔΡΑΣΤΗΡΙΟΤΗΤΕΣ
ΤΩΝ ΟΜΑΔΩΝ ΣΤΟ ΑΪΒΑΝΓΟΥΟΛΝΤ ΚΑΙ ΣΤΟΥΣ ΚΕΔΡΟΥΣ.
ΤΑ ΜΜΕ ΔΕΝ ΕΧΟΥΝ ΠΡΟΣΒΑΣΗ ΣΤΙΣ ΟΜΑΔΕΣ ΠΡΟΣΕΥΧΗΣ ΤΗΣ ΒΟΥΛΗΣ ΚΑΙ ΤΗΣ ΓΕΡΟΥΣΙΑΣ.
ΔΟΘΗΚΕ ΠΡΟΣΒΑΣΗ ΣΤΟ ΠΡΩΙΝΟ ΕΘΝΙΚΗΣ ΠΡΟΣΕΥΧΗΣ
ΑΛΛΑ ΑΠΑΓΟΡΕΥΤΗΚΕ Η ΒΙΝΤΕΟΣΚΟΠΗΣΗ ΣΤΗΝ ΕΚΔΗΛΩΣΗ.
ΔΕΝ ΕΠΙΤΡΕΠΟΝΤΑΙ ΚΑΜΕΡΕΣ ΣΤΗΝ ΑΙΘΟΥΣΑ.
Τζέσι Μος, πώς είσαι;
Ευχαριστούμε που μας δεχτήκατε.
Θέλω να σου πω κάτι.
Θα σου ήταν πολύ εύκολο να νιώσεις ότι σε σνομπάρουμε.
Ναι.
Δεν κάνουμε κάτι τέτοιο.
Αλλά δουλεύουμε καλύτερα όταν δουλεύουμε αόρατα, εντάξει;
Ωραία, περάστε.
Το όνομά σας. Από πού είστε;
Έρικ Πέιτον, από το Πόρτλαντ.
Τι απαντάς σε κάποιον που λέει
ότι δεν θέλει να πει πως υπάρχει ηγεσία,
γιατί αν πεις κάτι τέτοιο θα πρέπει να αναλάβεις τις ευθύνες
των πράξεών σου;
Είμαστε αμαρτωλοί. Το παραδεχόμαστε αυτό.
Αλλά για πολλά από τα άλλα,
ότι είχαμε ανάμειξη σε συνωμοσίες
σε όλο τον κόσμο,
μας δίνουν εύσημα που δεν αξίζουμε.
Ευχαριστούμε που ήρθατε. Ο Θεός να σας ευλογεί.
Καλά να περάσετε.
- Πώς σε λένε; - Έρικ.
- Είμαι ο Τζέσι. - Χάρηκα.
Ενδιαφέρουσα η ερώτησή σου.
Πώς ήρθες εδώ;
Ανήκω στην ομάδα
"Παρασκευιάτικα Πρωινά Αντρών"
κι εκεί δεν μασάμε τα λόγια μας, δεν είμαστε καθώς πρέπει.
- Πού είναι αυτό; - Στο Πόρτλαντ.
ΠΟΡΤΛΑΝΤ, ΟΡΕΓΚΟΝ 2018
Η ΟΜΑΔΑ ΤΟΥ ΠΟΡΤΛΑΝΤ ΚΑΛΕΣΕ ΤΟΥΣ ΣΚΗΝΟΘΕΤΕΣ ΣΤΗ ΣΥΝΑΝΤΗΣΗ ΤΟΥΣ.
Φεύγω, περίμενε.
Είσαι καθαρός μέσα σου;
Αλλά είσαι βρόμικος από τον έξω κόσμο.
Πρέπει να με καταδιώξει ο Θεός.
Ακόμα κι αν νιώθω ότι είναι επώδυνο, γιατί είναι.
Έχω παλέψει με την πορνογραφία και τη σεξουαλική ηθική,
είναι παντού.
Το βλέπουμε κάθε μέρα στην κουλτούρα μας.
Βλέπουμε άντρες με σπουδαία κατορθώματα
να καταστρέφονται επειδή αποκαλύπτεται μια παράνομη σχέση.
Σαν τον Δαβίδ, τον σπουδαιότερο άντρα.
Η Βηρσαβεέ τον γονάτισε με ένα της βλέμμα,
τη στιγμή που κανένας στρατός δεν τον νικούσε,
αλλά έφυγε από την οικογένειά του.
Η ΟΜΑΔΑ ΔΕΧΤΗΚΕ ΝΑ ΒΙΝΤΕΟΣΚΟΠΗΘΕΙ ΥΠΟ ΕΝΑΝ ΟΡΟ:
ΝΑ ΣΥΜΜΕΤΑΣΧΕΙ Ο ΤΖΕΣΙ.
Αυτό που...
μου έκανε εντύπωση
όταν συνάντησα μέλη της ομάδας αυτής στο Πρωινό...
Ξεχωρίσατε με τις ειλικρινείς ερωτήσεις σας
και με τράβηξε η ειλικρινής συζήτησή σας.
Ένας από τους λόγους που...
υπάρχουμε τόσα χρόνια
είναι επειδή δεν εκθέτουμε τον εαυτό μας στα ΜΜΕ.
Απλά βλέπουν μια επιφανειακή συζήτηση
με άντρες που μαλώνουν.
Νομίζουν ότι αυτό γίνεται.
Εδώ οι ανόητοι μαύροι φωνάζουν στους λευκούς.
Οι λευκοί προσπαθούν να δικαιολογηθούν στους μαύρους.
Αυτό νομίζουν ότι συμβαίνει.
Φυσικά, αν έρθεις εδώ και δεις κάτι τέτοιο,
όντως συμβαίνει, αλλά κατά βάθος
υπάρχει το ισχυρό έργο του Θεού που αλλάζει τις ζωές των ανθρώπων.
Θα σας ζητήσω να σκεφτείτε κάτι όσο κάθεστε εδώ:
τι ψέματα έχετε πει στον εαυτό σας;
Και ποια από αυτά καταλήξατε να πιστεύετε;
Μπορώ να σου πω ένα μεγάλο ψέμα...
Δεν μπορώ να κρυφτώ πίσω από την κάμερα.
Γιατί είναι όλοι λευκοί στο συνεργείο σου;
- Καλή ερώτηση. - Γιατί;
- Νομίζω... - Απάντησε.
Νομίζω...
ότι δεν κάνουμε αρκετά ώστε να βεβαιωθούμε ότι υπάρχει
εκπροσώπηση όλων των ομάδων στον τομέα.
Και πιστεύω ότι η ηγεσία ξεκινάει από ψηλά, σωστά;
Είναι περισσότερο από αυτό.
Είναι και δομικό και προσωπικό.
Η απάντηση είναι προσωπική...
- Διάλεξες ποιοι θα έρθουν. - Ναι.
Διάλεξα μερικούς, ναι.
Και θα έλεγα ότι προσπαθούμε... Προσλαμβάνουμε γυναίκες.
Στη βιομηχανία επικρατούν οι άντρες.
Όχι τόσο στα ντοκιμαντέρ όσο σε άλλα είδη.
Δεν ρώτησα για γυναίκες.
Ρώτησα για μαύρους.
Είδες πώς ζορίζεσαι;
Είδες πόσο ζόρικο ήταν να απαντήσεις;
Ναι, είμαι αμυντικός τύπος.
Ναι, αλλά είδες πώς δυσκολεύτηκες;
Γιατί βλέπουμε τα αποτελέσματα...
συνέχεια. Αυτό κάνουμε συνέχεια εδώ.
Σε αυτή την ομάδα,
έτσι αποκαλύπτεσαι.
Αυτό ακούς. Κανείς δεν λέει
"Ευχαριστώ που μου το είπες.
Τώρα θα αλλάξω τη συμπεριφορά μου". Όχι, πονάει.
Σας έχουμε πάρει με το μαλακό γιατί, συνήθως,
όσους έρχονται,
και ειδικά εσάς που φέρατε όλα αυτά,
σας πατάω κάτω.
Και συνήθως όταν αντιμετωπίζουν τον εαυτό τους,
δεν τους αρέσει αυτό που βλέπουν.
Δεν τους αρέσει
που τους το δείχνουμε κατάμουτρα
και το περιγράφουμε όπως είναι.
Είναι άσχημο, υποτιμητικό.
Το θέμα είναι πως η ντροπή
μας κλειδώνει σε μια κατάσταση.
Αν δεν τη χειριστούμε σωστά, αρχίζουμε τις κατηγορίες.
Κατηγορούμε τις γυναίκες μας, τους λευκούς, τους μαύρους.
Την οικονομία, το δόγμα. Όλους!
Δεν υπάρχει τίποτα πιο τρομακτικό στη χώρα από έναν ελεύθερο μαύρο που μιλάει.
Γιατί;
Γιατί έχουμε περάσει πολλά.
Συγγνώμη, αυτοί οι δύο λευκοί φοβήθηκαν.
Λευκοί! Συγγνώμη, λευκοί!
Για σένα τα λέω, Μπιλ.
Για κόπιασε, ασπρουλιάρη.
Δηλαδή, με βάση όσα κατάλαβα
από αυτά που είπες στο Πρωινό και αυτά που λες σήμερα,
δεν υπάρχει ειλικρινής συζήτηση για τις φυλετικές σχέσεις.
- Όχι ειλικρινής, αυθεντική. - Ναι.
Έχουμε σχέσεις με την Ουάσινγκτον, επειδή ένας από τους ιδρυτές,
ο Νταγκ Κόου, είναι από το Σάλεμ.
Όταν τον πρωτογνώρισα, με ρώτησε αν ήμουν ο επόμενος επαναστάτης.
Οπότε δέχτηκε ανθρώπους που δεν του έμοιαζαν,
υπό πολλές έννοιες,
και τους έδωσε μια θέση στις διαδικασίες και στο τραπέζι.
Νταγκ, λέμε ότι χρειαζόμαστε μια επανάσταση. Ναι;
Ο Ιησούς είναι ο σπουδαιότερος επαναστατικός ηγέτης
και υπερβαίνει το λευκό, το κόκκινο, το κίτρινο, το μαύρο.
Είναι γεγονός.
- Μ' αρέσει. - Το θέμα είναι...
ότι ο Θεός είναι αγάπη. Η αγάπη είναι ένας άνθρωπος.
Και αυτός ο άνθρωπος
είναι ο πιο επαναστατικός ηγέτης στην ιστορία του πλανήτη.
Αν μιλήσουν για τον Ιησού και πουν τα σωστά πράγματα,
και στηρίξουν και παρηγορήσουν ο ένας τον άλλον,
θα παρακινηθούν να αλλάξουν συμπεριφορά;
Θα παρακινηθούν να αναζητήσουν τη δικαιοσύνη;
Ως θρησκευόμενο άτομο,
ήθελα μια σαφή κατανόηση της θεολογίας τους.
Η Αδελφότητα είναι σαν προεκκλησιαστική οργάνωση.
Αυτή την αίσθηση έχω.
Σαν την πρώτη γενιά
που περπατούσε και μιλούσε
και θυμόταν τον Ιησού. Δεν υπήρχε εκκλησία τότε.
Υπήρχαν Εβραίοι και μη Εβραίοι
και άνθρωποι που ενδιαφέρονταν για τον Ιησού
και τους είχε συνεπάρει τόσο,
που άρχισαν να μαζεύονται και να μοιράζονται ιστορίες.
Σημασία είχαν οι μικρές ομάδες.
Για την Οικογένεια, αυτό γίνεται μια αίρεση ακολούθων.
Ο Ιησούς είναι ένας χαρισματικός, ισχυρός άνθρωπος.
Η οργάνωση αυτή δημιούργησε τη διαδικασία των μικρών ομάδων
που εξυμνεί αυτό το χαρισματικό πρόσωπο.
Αλλά πιστεύω ότι διάλεξαν
ποιος ήταν ο Ιησούς και τι έκανε όπως τους βόλευε.
Χρησιμοποιούν τον Ιησού,
και δεν μου αρέσει που το λέω, ως μασκότ.
ΠΡΩΙΝΟ ΕΘΝΙΚΗΣ ΠΡΟΣΕΥΧΗΣ ΦΕΒΡΟΥΑΡΙΟΣ 2017
Καλημέρα.
Εκ πρώτης όψεως, ίσως θεωρήσετε ότι ο Ρόμπερτ Άντερχολτ,
ένας πολύ συντηρητικός Ρεπουμπλικανός
από τη Βόρεια Αλαμπάμα,
κι ένας προοδευτικός Δημοκράτης
από τη Νότια Καλιφόρνια δεν έχουν τίποτα κοινό,
κι όμως βρίσκουμε κοινά σημεία μέσω της πίστης μας στην ελπίδα,
την προσευχή και τον Ιησού.
Σας παρουσιάζουμε τις καρδιές, τα μυαλά και τα σώματα
των ηγετών του έθνους και του κόσμου.
Κύριε, πιστεύω ότι δημιούργησες αυτόν τον θεσμό ηγεσίας
για να αξιοποιήσεις αυτόν τον απαιτητικό κόσμο.
Θέλουμε ηγέτες που παίρνουν αποφάσεις, οργανώνουν κοινές προσπάθειες
και μας εμπνέουν να ξεπεράσουμε όσες δυνάμεις μάς χωρίζουν.
Μας δίδαξες ότι στη συγκρότηση της βασιλείας Σου,
οι πρώτοι θα είναι τελευταίοι και οι τελευταίοι πρώτοι.
Είθε η καρδιά μας να ραγίζει από όσα ραγίζουν τη δική Σου.
Ως αποτέλεσμα, είθε να επιδιώκουμε προσωπικές δράσεις και πολιτικές
που δημιουργούν ειρήνη, ισότητα και δικαιοσύνη.
Άκου την προσευχή μας.
Κάναμε μεγάλη επιτυχία στο Apprentice.
Όταν έβαλα υποψηφιότητα για πρόεδρος,
έπρεπε να φύγω από την εκπομπή. Έτσι ήξερα ότι θα το κάνω.
Τι λες, Λιλ Τζον; Είναι ηγέτης ή απλά αγχωμένη σκύλα;
Προσέλαβαν ένα μεγάλο αστέρι του σινεμά,
τον Άρνολντ Σβαρτσενέγκερ, στη θέση μου.
Επέστρεψα.
Ξέρουμε τι κατάληξη είχε αυτό.
Η τηλεθέαση έπεσε κατακόρυφα. Τεράστια αποτυχία.
Ποτέ, μα ποτέ,
μην ποντάρετε εναντίον του Τραμπ.
Θα ήθελα να προσευχηθούμε για τον Άρνολντ
και την τηλεθέασή του.
Αυτή ήταν η εναρκτήρια ομιλία του Ντόναλντ Τραμπ στο Πρωινό Προσευχής
στην Ουάσινγκτον σήμερα. Συνήθως είναι μια σοβαρή διοργάνωση
όπου παρευρίσκονται ευλαβείς θρησκευτικοί ηγέτες.
Οι κριτικοί αντέδρασαν με έκπληξη, χλεύη
και οργή που το είπε.
Στο πρώτο Πρωινό του Τραμπ,
μιλάει για τον Σβαρτσενέγκερ.
Πόσο μικροπρεπής είναι;
Πολλοί δημοσιογράφοι λένε
"Καλά, πόσο ηλίθιος είναι;"
Έκαναν το ίδιο λάθος όταν ο Τραμπ πήγε στο Πανεπιστήμιο Λίμπερτι.
Προς Κορινθίους.
Προς Κορινθίους, 3:17, αυτό είναι το παιχνίδι.
Κι έδωσε μια περίεργη, βαθύτατα ανορθόδοξη ερμηνεία της Βίβλου.
Αυτό σας αρέσει;
Έτσι νομίζω, γιατί εγώ το λάτρεψα.
Λένε ότι προφανώς δεν είναι θεοσεβούμενος.
Πιστεύουν, όπως πίστεψα κι εγώ όταν αγόρασα
τη Βίβλο στην αρχή της έρευνάς μου, όταν πήγα στο Άιβανγουολντ,
ότι η Γραφή είχε σημασία.
Δεν ήξερα το μάθημα της Οικογένειας.
Δεν χρειαζόμαστε αυτό το βιβλίο.
Το κατανοεί και ο Τραμπ αυτό.
Δεν έχει σημασία αν γνωρίζεις τη Γραφή.
Δεν έχει σημασία πόσο ρηχή είναι η πίστη σου.
Όταν πηγαίνω στην εκκλησία
και πίνω λίγο κρασί, είναι το μοναδικό που πίνω,
και τρώω το μπισκοτάκι μου, έτσι ζητάω συγχώρεση.
Το κάνω όσο πιο συχνά γίνεται γιατί νιώθω εξαγνισμένος.
Μερικές φορές, ο πιο αναπάντεχος άνθρωπος είναι το εργαλείο του Θεού.
Ο Τραμπ δεν ξέρει τίποτα απ' τη Βίβλο. Φυσικά...
Είναι στην καρδιά του.
Ο Τραμπ είναι Πρεσβυτεριανός.
Μια από τις βασικές διδαχές τους είναι το πεπρωμένο.
Ο νεαρός Ντόναλντ το κατάπιε αμάσητο.
Ότι ήταν γραφτό να γίνει σπουδαίος,
να κάνει σπουδαία πράγματα και να γίνει σπουδαίος ηγέτης.
Υπάρχουν πολλοί τέτοιοι άνθρωποι
στην Αδελφότητα.
Έχει τρεις μέντορες στη ζωή του.
Είναι η Αγία Τριάδα του.
Ο πατέρας του, ο Φρεντ, που του δίδαξε δύναμη.
Ο Ρόι Κον, ο διορθωτής,
που του δίδαξε πονηριά.
Και ο Νόρμαν Βίνσεντ Πιλ
που του δίδαξε τη δύναμη της θετικής σκέψης.
Ο σπουδαίος Νόρμαν Βίνσεντ Πιλ ήταν πάστοράς μου.
Η δύναμη της θετικής σκέψης. Τον έχετε ακουστά;
Ήταν φοβερός.
Έκανε κήρυγμα και δεν ήθελες να φύγεις.
Μερικές φορές είμαστε σε κήρυγμα
και θέλουμε να φύγουμε, αν και είμαστε Χριστιανοί.
Η σύνδεση πάει πίσω
μέχρι τον ιδρυτή της Οικογένειας, Έιμπραχαμ Βερίντι.
Ο Νόρμαν Βίνσεντ Πιλ ήταν καλός φίλος του Έιμπραχαμ.
Ήθελαν να μετατρέψουν τον Χριστιανισμό στη θρησκεία του επιχειρηματία.
Η θεολογία της Οικογένειας
επηρέασε τον φονταμενταλισμό.
Η θετική σκέψη
κάνει θαύματα.
Αναπόφευκτα.
Αδιαμφισβήτητα.
Τι θέλετε να γίνετε;
Ρωτήστε τον εαυτό σας.
Θα έλεγα μάλιστα
ότι αν είσαι ένας απόλυτα
αφοσιωμένος ακόλουθος του Ιησού,
μπορείς να κάνεις οτιδήποτε
θελήσεις πραγματικά
στη ζωή σου.
Πιστεύω ότι ο Ιησούς είναι η απάντηση,
αλλά είναι διαφορετική από τον Χριστιανισμό της Αμερικής σήμερα.
Δεν είναι η ευημερία.
Δεν είναι η διεκδίκηση, δεν είναι οι σπουδαίες δουλειές,
ή κάτι άλλο σπουδαίο.
Είναι μια προσωπική θυσία,
μια απόφαση να ακολουθήσεις έναν βασιλιά
που δεν έχει βασίλειο εδώ
κι έναν τρόπο ζωής που είναι διαφορετικός από τον τωρινό.
Αυτή η συγκέντρωση αποδεικνύει τη δύναμη της πίστης
και είναι μια σπουδαία παράδοση
του έθνους μας. Ελπίζω να έρθω άλλες επτά φορές.
Μπορεί να θεωρήσεις ότι αυτός ο τύπος ατίμασε το Πρωινό Προσευχής.
Δεν είναι έτσι, απλά έκανε συγχώνευση.
Επιχειρηματική συγχώνευση επί σκηνής.
Δύο είδη θεάματος ενώνονται.
Ο Τραμπ δεν είναι εργαλείο τους.
Λέει "Έχω το θέαμά μου, έχετε το δικό σας.
Ας συνεργαστούμε για ένα κοινό θέαμα".
Τώρα...
για τον πρόεδρο, ένα μέρος
είναι η ευαγγελική του βάση.
Το απολαμβάνει και ίσως ένα μέρος το βλέπει έτσι.
Αυτό που προσπαθούμε να μοιραστούμε μαζί του είναι μεγαλύτερο.
Η ευαγγελική βάση,
η πολιτική βάση, δεν έχουν σημασία.
Η σκέψη του Ιησού έχει σημασία.
Αν είσαι μέλος της Αδελφότητας,
η λέξη "Ιησούς" αποκτά
πολλές διαφορετικές λειτουργίες,
- παρά νοήματα. - Σαν φυλαχτό.
Σαν φυλαχτό, καλή λέξη.
Για να κρατήσει τον κόσμο
που συμμετέχει σε αυτή την ιδεολογία.
Υπάρχει μια κοινή κατανόηση
ότι το ζητούμενο είναι η δύναμη.
Δεν είχαμε στη ζωή μας κάποιον πρόεδρο
που ήταν τόσο υπέρ των Ευαγγελικών
και έχει μιλήσει για θέματα που ενδιαφέρουν τους Ευαγγελικούς.
Αυτό περίμενε η Οικογένεια.
Είναι ο άνθρωπος του Θεού.
Οι Ευαγγελικοί που τον περιστοίχισαν και τον αγκάλιασαν
και κατέληξαν να τον ψηφίζουν σε μεγαλύτερα ποσοστά
από κάθε άλλον πρόεδρο στην ιστορία,
συμπεριλαμβανομένων των Τζορτζ Μπους και Ρόναλντ Ρήγκαν.
Μερικοί έφτασαν να τον αποκαλούν
"Ο υποψήφιος του χάους του Θεού".
Συχνά παντρεμένος, ιδιοκτήτης καζίνο,
συγγραφέας βιβλίου, φοβερός, απίστευτος.
Ο Θεός χρησιμοποιεί ατελείς απεσταλμένους
για να επιτελέσει το τέλειο έργο του, εγώ είμαι ατελής απεσταλμένος.
Το ίδιο και ο Τραμπ.
Όλοι είμαστε.
Θυμάσαι εκείνη την απαίσια σκηνή που διαφωνούσε με τον Πάπα;
Ποιος καβγαδίζει με τον Πάπα στην καμπάνια του;
Φωνάζει "Είμαι Χριστιανός και περήφανος".
Σκέφτηκα "Να ο άνθρωπος του Θεού".
Με έχει συνεπάρει
αυτή η περίπλοκη ρητορική
που χρειάζεται για να δικαιολογήσει
την αφοσίωση στον Τραμπ από μέρους
των ηγετών πίστεως της θρησκευτικής δεξιάς.
ΓΝΩΡΙΣΤΗΚΑΝ ΣΤΗΝ ΕΚΚΛΗΣΙΑ
Ο ΝΤΟΝΑΛΝΤ ΚΑΙ Η ΜΑΡΛΑ ΚΑΘΟΝΤΑΝ ΣΤΟΝ ΙΔΙΟ ΠΑΓΚΟ
Παρόλο που ήταν ζόρικος και χαοτικός,
αυτά ήταν περαιτέρω αποδείξεις ότι τον χρησιμοποιεί ο Θεός.
Το Υπουργικό Συμβούλιο που συγκρότησε
είναι το πιο φονταμενταλιστικό Συμβούλιο στην ιστορία των ΗΠΑ.
Πομπέο, Ντεβός,
Τζεφ Σέσιονς, μακρόχρονος συνέταιρος της Οικογένειας,
που λέει "Πρέπει να χωρίσουμε τις οικογένειες
στα σύνορα εξαιτίας του Προς Ρωμαίους 13".
Σας παραπέμπω στο Προς Ρωμαίους 13:
"Ας υποτάσσεστε εις την πολιτείαν, διότι απορρέει από τον Θεόν".
Σε άλλα νούμερα, που δεν προσέχουμε,
αρχίζεις να βλέπεις
τον κόσμο να συρρέει.
Και φυσικά, διάλεξε τον Μάικ Πενς για αντιπρόεδρο.
Ο κοσμικός Τύπος τα προσέχει αυτά, είναι σημαντικά νέα.
Ο χριστιανικός συντηρητικός Τύπος;
Είναι ένα θαύμα.
Ξέρουμε πλέον ότι θα προτιμούσε για συνυποψήφιο τον Κρις Κρίστι.
Με εκείνον ήθελε να κάνει παρέα.
Ο Μάικ Πενς ήταν η συμφωνία.
Ο Μάικ Πενς ήταν η συναλλαγή.
Πιστεύω ότι ο πρόεδρος Τραμπ
έχει αισθήματα
ευγνωμοσύνης
για τους Ευαγγελικούς Χριστιανούς.
Με τον Τραμπ στον Λευκό Οίκο και με τη βοήθεια του Θεού,
θα αποκαταστήσουμε την ιερότητα της ζωής στο επίκεντρο του αμερικανικού νόμου.
Ο Πενς δεν είναι μέλος της Οικογένειας,
αλλά έχει το δικό του κέντρο εξουσίας.
Για την κυβέρνηση Τραμπ, τα κέντρα εξουσίας της χριστιανικής δεξιάς
δουλεύουν προς κοινό όφελος.
Όχι στις εκτρώσεις!
Να ξεκαθαρίσω ότι ο Τραμπ έχει πίστη.
Όπως κι εγώ.
Και κατανοούμε
τον ρόλο της πίστης στη ζωή του έθνους.
Μου φαίνεται ότι η διακυβέρνηση Τραμπ
θέλει να ευνοήσει τον Χριστιανισμό;
Υπάρχουν σημάδια.
Θα ξεφορτωθώ και θα καταστρέψω πλήρως
την Τροπολογία Τζόνσον και θα επιτρέψω σε εκπροσώπους της πίστης μας
να εκφράζονται ελεύθερα χωρίς φόβο τιμωρίας.
Θα το κάνω, να το θυμάστε.
Η Τροπολογία Τζόνσον εμποδίζει την εκκλησία να κάνει μικροπολιτική.
Μπορεί να σημαίνει ότι υπάρχει ένας θρησκευτικός έλεγχος.
Πρέπει να είσαι Χριστιανός για να συμμετέχεις στην κυβέρνηση.
Διακυβεύεται ο θεμελιώδης διαχωρισμός
Εκκλησίας και Κράτους.
Η ιστορία θα καταγράψει το μεγαλείο
που έφερες για γενιές ολόκληρες.
Προσευχόμαστε
και, αν συμφωνείτε, πείτε αμήν.
Αμήν.
Ας προσευχηθούμε.
Ο Ιησούς δυσκολεύτηκε...
με θρησκευτικούς ηγέτες περισσότερο από κάθε άλλον.
Ηγέτες που προσπαθούν να κρατηθούν.
Να διατηρήσουν τη θέση τους στην κοινότητα
και τον τρόπο ζωής τους.
Υπάρχουν πολλά παραδείγματα στα Ευαγγέλια με ανθρώπους που συνεργάζονται
με τους ισχυρούς εις βάρος των λιγότερο τυχερών και ισχυρών.
Ο Νταγκ Κόου κηρύσσει μια παραβολή του Βασιλιά Λύκου.
Πώς τον προσεγγίζεις; Του δείχνεις ότι έχεις δύναμη
και του την προσφέρεις.
Ο Βασιλιάς Λύκος θα έρθει στο πλευρό σου.
Δεν πιστεύουν ότι ο Τραμπ θα δεχθεί τη θρησκεία
και θα γίνει γλυκός και ήπιος. Το αντίθετο.
Συνεργάζονται με τον Τραμπ
γιατί δεν είναι πρόβατο. Είναι ο Βασιλιάς Λύκος.
Δεν είμαστε Χριστιανοί. Είμαστε ακόλουθοι του Ιησού.
Απλά υπηρετούμε.
Δύο ή τρεις φίλοι
συμφωνούν και προσεύχονται.
Μπορούν να κάνουν τα πάντα.
Η φωνή της αμφιβολίας
στο στομάχι σου...
Πώς σε κάνει να νιώθεις;
Μαζί μας ο Τζεφ Σάρλετ.
Η προσοχή μας στρέφεται στον Τζεφ Σάρλετ.
Ο μόνος άνθρωπος που ερεύνησε εκτενώς την Οικογένεια.
Συγγραφέας του Η Οικογένεια:
Ο μυστικός φονταμενταλισμός στην καρδιά της αμερικανικής εξουσίας.
Όταν έφυγες από το Άιβανγουολντ, έγραψες το βιβλίο σου.
Σκέφτηκες ποτέ
ότι ίσως κάνεις λάθος;
Ή σκέφτεσαι ποτέ...
Σίγουρα κάποιοι λένε ότι φτιάχνεις θεωρίες συνωμοσίας.
Σκέφτεσαι ποτέ...
Αμφισβητείς ποτέ τον εαυτό σου;
Έγραψα δύο βιβλία για αυτούς
και προσπάθησα να δώσω χαρούμενο τέλος.
Η συγγραφή των βιβλίων δεν ήταν ευχάριστη εμπειρία.
Το ότι βρέθηκα μπροστά σε μια δύναμη
πολύ πιο ισχυρή από ό, τι κατανοούσα.
Ίσως είναι
η πιο σκοτεινή έκφραση
της θρησκευτικής ζωής που έχω συναντήσει στα είκοσι χρόνια μου ως συγγραφέας.
ΜΠΟΜΠ ΧΑΝΤΕΡ
Ο υπότιτλος του βιβλίου λέει:
Ο μυστικός φονταμενταλισμός στην καρδιά της αμερικανικής εξουσίας.
Η Αδελφότητα,
η Οικογένεια είναι μια μυστική απειλή,
μια φονταμενταλιστική απειλή στην αμερικανική δημοκρατία.
Δεν είμαι καλό παράδειγμα, είμαι φιλελεύθερος.
Συμπαθώ τον Τζεφ, τον έχω συναντήσει μερικές φορές.
Είχαμε μια διαμάχη, αλλά τον συμπαθούσα.
Προσευχόμουν συχνά για εκείνον. Ακόμα προσεύχομαι.
Ας...
θίξουμε το οφθαλμοφανές ζήτημα.
Δεν έχω δει συνωμοτικά κίνητρα.
Δεν έχω δει άτομα με κακούς σκοπούς εκεί μέσα που δεν...
Αν έρχονταν, τους έδιωχναν.
Μπορείς να το πυροβολείς και να ανοίγεις τρύπες
ή να φτιάχνεις θεωρίες συνωμοσίας,
αλλά δεν έχουν κάποια βάση, ειλικρινά.
Ο κόσμος έρχεται με τους σκοπούς του και τις ιδέες του
και ψάχνουν για πληροφορίες που πιστεύουν
ότι θα επικυρώσουν τις ιδέες.
Ο κόσμος δεν έχει συνηθίσει
ανθρώπους που δεν έχουν απώτερους σκοπούς, που είναι ταπεινοί,
που επικαλούνται μια αυθεντία ανώτερη από την Ουάσινγκτον.
Και που ζουν σε έναν κόσμο με μια κοσμοθεωρία
που είναι τόσο αντίθετη
από όσα πιστεύουν οι υπόλοιποι.
Γι' αυτό πιστεύουν ότι υπάρχει συνωμοσία,
ότι συμβαίνει κάτι μυστικό.
Με χειραψίες και δαχτυλίδια και τέτοια πράγματα.
Δεν ισχύει.
Θυμάμαι όταν σκεφτόμουν την Ουάσινγκτον, όταν πρωτοπήγα.
Σκεφτόμουν όπως όλοι "Δεν συμβαίνει τίποτα καλό εκεί.
Μόνο προδοσίες και συνωμοσίες".
Μην τους ακούς αυτούς!
Είναι χριστιανική μαφία.
Από αυτούς παίρνει παράδειγμα η μαφία.
Μην το λες αυτό.
Από τη χριστιανική δομή. Δεν μπορώ να το πω στο Netflix;
Πλάκα μού κάνεις; Με λογοκρίνεις;
Είναι η μαφία, φίλε.
Όταν ο Θεός λέει "Ξέρεις", ξέρεις ότι αγαπώ αυτούς τους ανθρώπους.
Όταν άρχισα να το ακούω, δεν το πίστευα.
Ταξίδευα με τον Γουέντελ.
Ξεκινούσαμε στην πολιτεία και...
Έτσι πήγαμε στο Πρωινό Προσευχής πριν από 25 χρόνια.
Με ανάγκασε ο Γουέντελ να πάω.
Έλεγα "Δεν θέλω να πάω, ξέρω τι είναι".
Και πήγαμε, και ήταν ακριβώς αυτό που νόμιζα.
- Δηλαδή; - Κάτι γέροι, λευκοί άντρες
που δικαιώνονται στο όνομα της θρησκείας
και προσεγγίζουν,
χάρη στη θέση τους, άλλους ανθρώπους για να τους βοηθήσουν.
Νομίζουν πως έχουν όλες τις απαντήσεις. Δεν ξέρουν τίποτα!
Είναι δύσκολο να το ακούς αυτό όταν είσαι πλούσιος.
Ότι έχεις πτωχεύσει πνευματικά και ηθικά.
Και με κοιτούσαν στερεοτυπικά
ως κάποιον που χρειάζεται βοήθεια.
Δεν χρειαζόμουν βοήθεια. Δεν ήμουν φτωχός.
Δεν ήμουν ανίδεος.
Δεν ταίριαζα στο καλούπι που είχαν συνηθίσει
με τον απρεπή ιεραποστολικό τρόπο τους.
Και είπα
"Εσείς είστε το πρόβλημά μου".
Οι άνθρωποι πάντα θέλουν να μιλήσουν για τους μη προνομιούχους...
και τους καταπιεσμένους, όχι για τους προνομιούχους
και τους μοναχικούς στην κορυφή.
Για την ακρίβεια, είπα "Δεν θα μιλήσω σε πλούσιους λευκούς".
Ο Θεός μού άλλαξε γρήγορα γνώμη για αυτό.
Ο Θεός λέει "Αν με αγαπάς, πρέπει να τους αγαπάς όλους.
Πρέπει να σε νοιάζει ό, τι με νοιάζει.
Αν θες να σε νοιάζουν τα δικά σου, δεν με αγαπάς".
Αυτή ήταν η αρχή της εμπειρίας μου στην Ουάσινγκτον.
Συνεχίζω να πηγαίνω γιατί ο Θεός αγαπά αυτούς τους ανθρώπους.
Αν λέω ότι αγαπάω τον Θεό,
πρέπει να μάθω να αγαπάω αυτά που αγαπάει ο Θεός.
Ο Ιησούς των Ευαγγελίων είναι παγκόσμιος.
Προσπαθώ να μάθω για τον Ιησού.
Αυτόν τον συγκεκριμένο.
Ο Ιησούς είπε
"Αν είσαι ακόλουθός μου, αν είσαι μαθητής μου,
θα γίνεις σιντριβάνι".
Ο κόσμος πάει στο σιντριβάνι, όχι το σιντριβάνι στον κόσμο.
Οι Ευαγγελικοί δεν επεκτείνονται.
Ο κόσμος πλησιάζει τον Ευαγγελισμό.
Πλησιάζεις τον εαυτό σου και γίνεσαι σιντριβάνι.
Ο πνευματικός μέντορας
Νταγκ Κόου πέθανε την Τρίτη από καρδιακή προσβολή και εγκεφαλικό.
Ο 88χρονος μπήκε σιωπηλά στις αίθουσες της εξουσίας με το Ευαγγέλιο.
Δεν υπάρχει τρόπος
να τιμήσουμε τον μπαμπά
για τόσα χρόνια αφοσίωσης,
υπομονής, συγχώρεσης και καλοσύνης προς όλους μας.
Μάλιστα, αυτή η οικογένεια εδώ
θα ζήσει για μια αιωνιότητα.
Θα είμαστε όλοι αδέλφια για μια αιωνιότητα
και ο Ιησούς θα γίνει αδελφός και σύζυγός μας,
και ο Θεός θα γίνει πατέρας μας. Ανυπομονώ.
Όποτε αποβιώνει κάποια προσωπικότητα σαν τον Νταγκ Κόου,
μια κεντρική φιγούρα τόσων μετώπων
παγκόσμιας αρωγής, τρόπος του λέγειν,
δημιουργείται ένα κενό.
Ο Κόου είχε έναν τρόπο
να ενσαρκώνει όχι μόνο την πνευματική φιλοδοξία της οργάνωσης,
αλλά και την αορατότητα της οργάνωσης.
Όχι μόνο επειδή περνούσε απαρατήρητος,
αλλά με τον τρόπο
που μοιάζει αιθέριος και ότι τίποτα δεν μένει πάνω του.
Κανείς δεν κράτησε υπόλογο τον Κόου.
Υπό μια έννοια, ο 21ος αιώνας
έχει φέρει μια νέα εποχή ειλικρίνειας.
Προσπαθούμε να είμαστε πιο διαφανείς.
Ίσως κάναμε λάθη στο παρελθόν,
που περιλαμβάνουν το ότι δεν μιλούσαμε.
Είμαστε κλειστοί; Ίσως. Μυστικοπαθείς; Ναι.
Δήλωσα δημοσίως ότι μπορούμε να είμαστε πιο ειλικρινείς
και όντως ανοιχτήκαμε λίγο.
Δεν με πειράζει να το συζητώ.
Υπάρχουν άλλα προβλήματα; Βέβαια.
Είσαι στον Χριστό,
είμαστε στον Χριστό, είμαστε όλοι ατελείς.
Προσωρινά, δεν θα δράσουμε ορατά και απτά...
Αλλά αν κοιτάξετε
τη μεταβλητή φύση της χριστιανικής δεξιάς,
η Οικογένεια εξηγεί πολύ καλά πώς διατηρείται.
Έχουν μακροπρόθεσμο σχέδιο.
Καταλαβαίνουν: "Κάνουμε μαραθώνιο.
Όχι σπριντ για τις βραδινές ειδήσεις".
Πολύς κόσμος πίστευε ότι η Ουάσινγκτον
και ο Νταγκ ήταν στο επίκεντρο.
Αλλά είναι διασκορπισμένο.
Κάθε ομάδα συνεχίζει χωρίς τον Νταγκ
με τον ίδιο τρόπο που συνέχιζε με τον Νταγκ.
Κανείς δεν θα τον αντικαταστήσει,
αλλά υπό μια έννοια, μια ομάδα ανθρώπων μπορεί να ενωθεί και να διατηρήσει
αυτή τη συνέχεια, γιατί το έργο είναι σημαντικό.
Αυτό το πρωί, οι καρδιές μας είναι γεμάτες ευγνωμοσύνη καθώς ξεκινάμε
το 66ο ετήσιο Πρωινό Εθνικής Προσευχής.
Αλλά οι καρδιές μας ραγίζουν λόγω της απουσίας του συνιδρυτή
αυτού του υπέροχου πρωινού, ο οποίος απεβίωσε πέρυσι,
του Νταγκ Κόου, τον οποίο αγαπούσαν όλοι.
Είμαστε ευλογημένοι με την παρουσία της συζύγου του, της Τζαν,
και των δυο γιων του, Ντέιβιντ και Τιμ.
Συνεχίζετε μια σπουδαία κληρονομιά.
Παρακλάδι αυτού του έργου είναι η επόμενη γενιά.
Και το πώς μπορούν να τους προσελκύσουν.
Θέλουμε να έρθουν νέοι, γυναίκες, θέλουμε να προκύψει ποικιλομορφία.
Θέλουμε πολυπολιτισμική συμμετοχή.
Στο μέλλον, θα έχουμε μέλη που μιλούν διάφορες γλώσσες.
Όλοι είναι ευπρόσδεκτοι.
Το θέμα είναι ο Ιησούς από τη Ναζαρέτ.
Το θέμα είναι ένα ταπεινό
παράδειγμα ηγεσίας, που όμοιό του δεν έχει ξαναδεί ο κόσμος.
Είναι μια εμπειρία που σε αλλάζει.
Όποιος ενδιαφέρεται είναι ευπρόσδεκτος.
Ερωτήματα υποκρισίας και προδοσίας.
Κι αυτός που αναλάμβανε τις βρομοδουλειές.
Τι είναι η μεταμέλεια;
ΠΡΩΙΝΟ ΕΘΝΙΚΗΣ ΠΡΟΣΕΥΧΗΣ ΟΥΑΣΙΝΓΚΤΟΝ
Είναι μια καθημερινή αναθεώρηση και αποκήρυξη.
Συγγνώμη, γερουσιαστή Ένσιν;
Δεν μπορείτε να μετανοείτε και μετά
- να μην ασχολείστε ξανά. - Θα παραιτηθείτε;
Η μετάνοια είναι σημάδι ότι άλλαξες!
Όταν αντιμετωπίζεις αυτή την κατάσταση, πρέπει να αποκηρύξεις
την προηγούμενη συμπεριφορά σου.
Αν ήσουν μέλος της Κου Κλουξ Κλαν, πρέπει να το αποκηρύσσεις κάθε μέρα.
Δεν λες "Θα το κάνω μία φορά και δεν θα το συζητήσω ξανά".
Μετάνοια είναι να αποκηρύσσεις καθημερινά την παλιά σου συμπεριφορά.
Έτσι την αποκηρύσσεις!
Πατέρα, δεν είμαι έτσι πια!
Να σας βοηθήσω να καταλάβετε κάτι σήμερα.
Αν το βουλώνετε, αρνείστε την πίστη.
Πρέπει να μιλάμε.
Και πρέπει να μιλάμε δίκαια.
Αν μένουμε σιωπηλοί και δειλιάζουμε και δεν θέλουμε να ταράξουμε τη γαλήνη,
δεν θα έρθει η βασιλεία του Θεού.
Θέλετε να μάθετε τι γίνεται;
Αφήστε με να σας δείξω πώς να μιλήσετε στον σωστό άνθρωπο.
Χρειάζεται λίγη δουλίτσα.
Πρέπει να πέσετε στα γόνατα.
Νεαροί αδελφοί...
τι μεγάλο έργο μάς έδωσες, Θεέ μου.
Πάντα εντυπωσιάζομαι.
Νομίζουμε ότι φτάσαμε στο τέλος
και απλώς διευρύνουμε τον κύκλο.
Πιστεύουμε ότι φτάνουμε επιτέλους στον επίλογο,
αλλά διαπιστώνουμε ότι είναι μόνο η αρχή.
Τέλος, Πατέρα, θέλουμε να Σε τιμήσουμε.
Θέλουμε να αναγνωρίσουμε ότι Εσύ μας επέτρεψες να υπάρχουμε.
Ζούμε επειδή υπάρχεις.
Ευλόγησε τους επισκέπτες μας.
Πήγαινε κοντά τους.
Παρουσίασε τον εαυτό Σου με τρόπο που δείχνει αγάπη και καλοσύνη.
Αυτά τα ζητάμε στο όνομα του Ιησού, αμήν.
Αμήν.
Ζήσε την εμπειρία.
Όλη την εμπειρία, όχι μέρος της.
Πώς να το κάνω αυτό;
Παραδώσου.
Ξέρεις πώς να παραδοθείς;
Ζήτα από τον Θεό να σε νικήσει.
Και θα προσευχηθούμε και θα συμφωνήσουμε.
Θα πούμε "Ακούμε την προσευχή του Τζέσι.
Και θέλουμε να τον κατατροπώσεις ολοκληρωτικά.
Γονάτισέ τον.
Δημιούργησε μια απελπισία που μόνο εσύ μπορείς να λύσεις".
Δεν υπάρχει άλλος τρόπος.
Η υποταγή
μοιάζει εξαιρετικά προσωπική.
Ότι κάποιος καταλαβαίνει τον πόνο σου.
Τι τους προσφέρει η Οικογένεια;
Την εξάλειψη του εαυτού.
Αυτή την υπόσχεση δίνουν.
Είμαστε οι αμνοί, το κοπάδι.
Υπάρχει μια δυνατότητα στον Χριστιανισμό
να γίνουμε μέρος του κοπαδιού. Είμαστε όλοι αμνοί.
Έχουμε πέσει όλοι στη λάσπη.
Είμαστε εκεί να σε σηκώσουμε.
Η πρώτη καινοτομία της Οικογένειας ήταν να πει "Είναι λάθος αυτό".
Αποστολή μας είναι να βρούμε τους άντρες του Θεού.
Ο Χριστιανοί γίνονται ηγέτες και βοηθούν ηγέτες να γίνουν Χριστιανοί.
Λένε ότι η ίδια η δημοκρατία
είναι μια μορφή επανάστασης.
Έρχεται δεύτερη, μετά από αυτόν τον αδιάφορο, κενό Χριστό.
Σκοπός είναι να επεκτείνουμε το Άιβανγουολντ σε μεγάλη κλίμακα.
Αυτό το είδος προαστιακού δρόμου από τη δεκαετία του '50
όπου τα παιδιά έπαιζαν έξω
και δεν ανησυχούσαν για τίποτα, όλα ήταν φωτεινά.
Αν έχεις πρόβλημα, στρέφεσαι
στον αδελφό σου και προσεύχεστε μαζί.
Είναι το πιο φωτεινό δωμάτιο που υπάρχει.
Αυτόν τον κόσμο θέλουν να χτίσουν.
Ένας κόσμος διαμορφωμένος με βάση το προνόμιο.
Ο Θεός επέλεξε να μας δώσει δύναμη.
Αν δεν χρησιμοποιήσουμε αυτή τη δύναμη,
τότε επαναστατούμε εναντίον του Θεού.
Ο Θεός νοιάζεται για την αφρόκρεμα.
Όλα τα άλλα έπονται.
Ας εξάγουμε την ιδέα στη Νιγηρία
ή τη Ρουμανία ή τον Λίβανο,
και ας χρησιμοποιήσουμε τους πράκτορες της αυτοκρατορίας.
Είναι μια μάχη μεταξύ
του καλού και του κακού.
Αλλά το κακό δεν έχει την απλή μορφή ενός εχθρού...
και δεν καταλαβαίνει πάντα ότι είναι μοχθηρό.
Το κακό είναι η ιδέα ότι συγκεκριμένοι άνθρωποι,
επίλεκτοι, έχουν ειδική πρόσβαση
στην αλήθεια και τη δύναμη που τη συνοδεύει.
Αυτό τους δίνει το δικαίωμα να εξουσιάζουν τους υπόλοιπους.
Ευχαριστώ, Πατέρα. Μας έκανες ένα δώρο: τον πρόεδρο Ντόναλντ Τραμπ.
- Αμήν. - Αμήν.
Το τέλος όλου αυτού
είναι να είμαστε με τον Ιησού Χριστό,
δεσμευμένοι από ένα συμβόλαιο.
Ήταν μια γεύση του Παραδείσου
και δεν θα βρεθούμε ξανά για πολύ καιρό,
αλλά θα νιώθουμε την παρουσία μας
σε αυτή την ένωση μέχρι να βρεθούμε ξανά.
Η ΤΑΙΝΙΑ ΕΙΝΑΙ ΒΑΣΙΣΜΕΝΗ ΣΤΟ ΒΙΒΛΙΟ THE FAMILY.
ΧΑΡΑΚΤΗΡΕΣ ΚΑΙ ΔΙΑΛΟΓΟΙ ΕΧΟΥΝ ΑΛΛΑΧΘΕΙ.
Υποτιτλισμός: Χριστίνα Φλώρου